./data/phi0914/phi001fr/phi0914.phi001fr.perseus-lat1.xml
Titus Livius (Livy)
Samnites, qui soli arma recipiebant,					Cinnae et Mario se coniunxerunt  ab  his Plautius					legatus cum exercitu caesus est  Cinna et Marius cum Carbone et Sertorio					Laniculum oppugnaverunt et fugati ab Octavio consule recesserunt  Marius Antium					et Ariciam et Lanuvium colonias expugnavit  cum spes nulla esset optimatibus					resistendi propter segnitiam et perfidiam et ducum et  militum, qui corrupti aut pugnare nolebant aut in diversas partes					transiebant, Cinna et Marius in urbem recepti sunt; qui velut captam eam					caedibus ac rapinis vastaverunt, Cn  Octavio consule occiso et omnibus adversae					partis nobilibus trucidatis, inter quos M  Antonio eloquentissimo viro, C  et L 					Caesare,  quorum capita in rostris posita sunt 					Crassus filius ab equitibus Fimbriae occisus  pater Crassus, ne quid indignum					virtute sua pateretur, gladio se transfixit  et citra ulla comitia consules in					sequentem annum se ipsos renuntiaverunt; eodemque die, quo magistratum inierant,					Marius S  Licinium senatorem de saxo  deici					iussit editisque plurimis sceleribus idibus Ianuariis decessit, vir, cuius si					examinentur cum virtutibus vitia, haud facile  sit dictu, utrum					bello melior an pace perniciosior fuerit  adeo quam rem publicam armatus					servavit, eam primo togatus omni genere fraudis, postremo armis hostiliter					evertit